गोदान दिल्ली , 28 सेप्तेम्बरःकिसमिसखौ बयबो जानो मोजां मोनो । आंगुरखौ फोरान्ना बानायनाय किसमिसआवबो आंगुर गोथांनि गासैबो गुनफोरखौ मोनो जाय देहा सोलेरनि थाखाय मुलाम्फा गोनां । जर'खायै गोजां बोथोरआव किसमिसखौ जानांगौ । बेयाव आबुं बिबांनि आयरन आरो फाइबार मोनो । गिलाससे दैयाव 8.12 सो किसमिसखौ मोनायाव सोमना दोन्ना फुंआव किसमिसखौ मोजाङै सेबना बे दैखौ उदै खालियाव लोनांगौ नङाब्ला किसमिसखौबो जानो हागोन जुदि दैखौ लोंनो मोजां मोनाब्ला । किसमिसनि गुनफोरखौ फारियै सावरायनाय जाबाय - 1 . किसमिसआव मिथिंगायारि सिनि थाखायो । बेखौ डायबिटिस गोनां सुबुंफोराबो जानो हायो । 2 . आथिखालनि करना इनफेक्सन सन्देरनायनिफ्राय रैखाथि मोन्नायनि मोनसे राहायानो जादों देहा - सोलेराव इम्युनिटिखौ गोख्रों लाखिनाय । इम्युनिटिखौ बांहोनायाव किसमिसआ खम बेसेनावनो मोन्नो हानाय गुन गोनां जाग्रा मुवा । बेखौ जानायनि हुदा खालामोब्ला बेक्टिरियेल एबा भाइरेल इनफेक्सन थामहिनबा सन्देरग्रा बेरामफोरनिफ्राय रैखाथियै थानो हायो । 3 . किसमिसआव केम्पिन्स थायो , जाय थैयाव मोन्नाय पलिफेनलिक एन्टी अक्सिडेन्ट । बेजों देहायाव केन्सारनि जिबख्रिया बारायनो हाया आरो जोंनि देहाया बे गिख्रंथाव बेरामनिफ्राय रैखाथियै थायो । 4 . किसमिसआ देहानि लिभारनि माखासे साबजायै एबा बिष गोनां मुवाखौ बाइजोआव दिहुन्नायाव मदत होयो । सानफ्रामबो किसमिस सोमनाय दैखौ लोंनायनि हुदा खालामोब्ला लिभारआ मोजाङै थायो । 5 . किसमिसआव आइरननि अनगायै भिटामिन बि कमप्लेक्सबो गोबां बिबांनि थायो जाय गोजा थै जिबख्रि दानायाव मदत होयो । किसमिसखौ नेमखान्थि बादियै जानायनि हुदा खालामोब्ला देहायाव थैआ बाङाइ जाया लोगोसे बेजों एनिमियानि जेंनायाबो जानगार जायो । 6 . बेयाव थोजासे बिबांनि फाइबारबो थायो , जाय उदैखौ साफा लाखियो आरो दोगोन बिखान्थिखौ गाहामै लाखियो । लोगोसे बेजों खिनायनि माखासे गोजाम जेंनाफोराबो जानगार जायो । मख'नो गोनांदि , बेफोर राहाफोरखौ आजावनायनि सिगां डाक्टारफोरनि सुबुरुन लानाया गाहाम । 
देहा - बिगुरनि थाखाय किसमिसआ गुन गोनां